и на правата за ползване на земя, китайските дружества не осчетоводяват правата за ползване на земя като лизинг, а като нематериален актив, т.е. те третират правата за ползване на земя по същия начин, както дружествата в други държави третират закупената земя. Самите дружества изглежда не правят никакво разграничение между правото на собственост върху земята и правата за ползване на земя. Поради това твърденията на Benxi Group относно правата за ползване на земя бяха отхвърлени.
 (308)
 След оповестяването Shougang Group заяви, че земята, използвана от едно от неговите производствени дружества, е отвоювана от морето. Като такава тя можела да бъде временно освободена от данък за ползване на земя, тъй като се считала за имаща по-малка стойност. Поради това е следвало да се използва по-ниска референтна стойност за тази отвоювана от морето земя. Комисията призна, че земята, отвоювана от морето, е освободена от данък за ползване на земя през първите години на ползване. В законодателството в областта на данъка за ползване на земя обаче не се посочва във връзка с такова освобождаване, че стойността на тази отвоювана земя е намалена. Освен това Комисията вече прие всички корекции на цената за ползване на земята, поискани от производителя износител, за да се отчетат разходите, свързани с депонирането на отпадъци. На последно място, отвоюваната земя е с изключително добро крайбрежно географско местоположение в близост до Пекин, предлагащо лесен достъп за вносни суровини и транспортиране на готови продукти. Поради това твърдението също беше отхвърлено.
 (309)
 В допълнение Shougang Group също така изтъкна някои разходи, свързани с правата за ползване на земя, които не са били взети под внимание за Shougang Qian'an, и неправилната класификация на някои парцели земя за Shougang Mining. Комисията прие това твърдение и коригира съответно изчислението на размера на ползата за тези две дружества.
 (310)
 В съответствие с член 7, параграф 3 от основния регламент този размер на субсидията се отнася към РП, като се използва нормалният срок на правото на ползване на земя за промишлени цели, а именно 50 години. Този размер се отнася към общия оборот от продажбите на съответното дружество през РП, тъй като субсидията не зависи от реализирания износ и не е обвързана с изработените, произведените, изнесените или транспортираните количества.
 (311)
 Процентът на субсидията, установен по отношение на тази схема по време на РП за включените в извадката производители износители, е, както следва:
 Предоставяне на права за ползване на земя на занижени цени
 Дружество/група
 Размер на субсидията
 Benxi Group
 1,46 %
 Hesteel Group
 2,71 %
 Jiangsu Shagang Group
 1,20 %
 Shougang Group
 7,63 %
 3.7. Програми за освобождаване от преки данъци и за данъчни облекчения
 3.7.1. Програма за две години без данъчно облагане и три години с облагане на половин ставка за предприятия с чуждестранно участие
 (312)
 Програмата за две години без данъчно облагане и три години с облагане на половин ставка дава възможност на предприятията с чуждестранно участие (ПЧУ) да не плащат корпоративен данък през първите две години и да плащат само 12,5 % вместо обичайната данъчна ставка от 25 % през следващите три години.
 а) Правно основание
